CELEX: 32012R1126
Language: fi
Date: 2012-11-26 00:00:00
Title: Komission täytäntöönpanoasetus (EU) N:o 1126/2012, annettu 26 päivänä marraskuuta 2012 , tiettyjen tavaroiden luokittelusta yhdistettyyn nimikkeistöön

1.12.2012   
            
            
               FI
            
            
               Euroopan unionin virallinen lehti
            
            
               L 331/11
            
         KOMISSION TÄYTÄNTÖÖNPANOASETUS (EU) N:o 1126/2012,
   annettu 26 päivänä marraskuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Paristoilla toimiva kannettava monikäyttöinen laite, jonka mitat ovat noin 9 × 5 × 1 cm ja jossa on:
                  
                              —
                           
                           
                              nestekidevärinäyttö, jonka erottelutarkkuus on 320 × 240 pikseliä ja jonka kuvaruudun läpimitta on noin 5 cm (2,2 tuumaa),
                           
                        
                              —
                           
                           
                              mikrofoni,
                           
                        
                              —
                           
                           
                              4 GB:n sisäänrakennettu muisti,
                           
                        
                              —
                           
                           
                              FM-viritin,
                           
                        
                              —
                           
                           
                              USB-liitäntä,
                           
                        
                              —
                           
                           
                              liitin kuulokkeita varten,
                           
                        
                              —
                           
                           
                              ohjauspainikkeet.
                           
                        Laitteella voidaan suorittaa seuraavat toiminnot:
                  
                              —
                           
                           
                              yleisradiolähetysten vastaanotto,
                           
                        
                              —
                           
                           
                              äänen tallennus ja toisto,
                           
                        
                              —
                           
                           
                              videokuvan tallennus ja toisto,
                           
                        
                              —
                           
                           
                              puheen nauhoitus,
                           
                        
                              —
                           
                           
                              yksittäisten kuvien ja videokuvan näyttäminen.
                           
                        Laite tukee seuraavia tiedostomuotoja: MP3, WMA, WAV, WMV ja JPEG.
                  Laite voidaan liittää automaattiseen tietojenkäsittelykoneeseen tiedostojen lataamiseksi koneelle tai koneelta.
               
               
                  8527 13 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8527, 8527 13 ja 8527 13 99 nimiketekstien mukaisesti.
                  Laite on suunniteltu suorittamaan useita XVI jakson toimintoja, erityisesti ottamaan vastaan yleisradiolähetyksiä yhdistettynä äänen tallennuksen tai toiston kanssa, tallentamaan ja toistamaan videokuvaa sekä näyttämään yksittäisiä kuvia ja videokuvaa. Mainitussa jaksossa olevan 3 huomautuksen mukaisesti se on luokiteltava yhdistelmän pääasiallisen toiminnon suorittavan osan mukaisesti.
                  Kun otetaan huomioon laitteen objektiiviset ominaisuudet, kuten käytettävissä oleva muisti ja alhaisella erottelutarkkuudella varustettu pieni kuvaruutu, videokuvan näyttäminen sekä videokuvan tallennus ja toisto ovat toissijaisia toimintoja.
                  Näin ollen laitteen pääasiallinen toiminto on yleisradiolähetysten vastaanotto yhdistettynä äänen tallennuksen tai toiston kanssa.
                  Sen vuoksi laite on luokiteltava CN-koodiin 8527 13 99 muuksi yleisradiovastaanottimeksi, johon on yhdistetty äänen tallennus- tai toistolaite.